pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยสั่งทุกจังหวัด คุมเข้มช่วงสงกรานต์ กวดขันสถานบริการและโรงแรมทั่วประเทศ ป้องกันอาชญากรรมและดูแลความปลอดภัยให้แก่พี่น้องประชาชนทุกพื้นที่
วันศุกร์ที่ 31 มีนาคม 2560
กระทรวงมหาดไทยสั่งทุกจังหวัด คุมเข้มช่วงสงกรานต์ กวดขันสถานบริการและโรงแรมทั่วประเทศ ป้องกันอาชญากรรมและดูแลความปลอดภัยให้แก่พี่น้องประชาชนทุกพื้นที่
มท.สั่งทุกจังหวัดคุมเข้มช่วงสงกรานต์ กวดขันสถานบริการและโรงแรมทั่วประเทศ ป้องกันอาชญากรรมและดูแลความปลอดภัยให้แก่พี่น้องประชาชนทุกพื้นที่
วันนี้ (31 มี.ค. 60) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ด้วยในวันที่ 13–17 เมษายน 2560 เป็นช่วงเทศกาลสงกรานต์ ซึ่งสถานที่ต่างๆ หลายพื้นที่ จะมีการจัดกิจกรรมงานประเพณีเพื่อเฉลิมฉลองในช่วงดังกล่าว อาทิ สถานบริการ สถานบันเทิง และสถานที่ประกอบธุรกิจโรงแรม ซึ่งมีนักท่องเที่ยวนิยมเข้าไปใช้บริการจํานวนมาก เพื่อเป็นการดูแลความปลอดภัยในชีวิตและทรัพย์สินของประชาชน ป้องกันอุบัติเหตุ การทะเลาะวิวาท หรือการกระทําอื่น ๆ ที่เป็นการฝ่าฝืนกฎหมาย กระทรวงมหาดไทยจึงได้สั่งการให้ทุกจังหวัดดําเนินมาตรการควบคุมสถานบริการ สถานประกอบการที่เปิดให้บริการในลักษณะที่คล้ายกับสถานบริการ และสถานที่ประกอบธุรกิจโรงแรมในช่วงเทศกาลสงกรานต์ 2560 ดังนี้
1. จัดชุดเจ้าหน้าที่บูรณาการร่วมกับหน่วยงานที่เกี่ยวข้อง ลงพื้นที่กวดขันตรวจตราสถานบริการ สถานประกอบการในลักษณะที่คล้ายกับสถานบริการให้ปฏิบัติตามกฎหมายสถานบริการและคําสั่งหัวหน้าคณะรักษาความสงบแห่งชาติที่เกี่ยวข้องอย่างเคร่งครัด
2. ให้เข้มงวดในเรื่องการกําหนดวันเวลาเปิด-ปิดสถานบริการ อายุของผู้เข้าไปใช้บริการ ต้องมิให้ผู้ที่มีอายุต่ํากว่า 20 ปีบริบูรณ์เข้าไปในสถานบริการระหว่างเวลาทําการ ควบคุมมิให้มีการนําอาวุธเข้าไปในสถานบริการ รวมถึงป้องกันมิให้มีการกระทําผิดเกี่ยวกับการค้ามนุษย์ ยาเสพติด ตลอดจนให้ระมัดระวังในเรื่องของความปลอดภัย เช่น การจุดพลุ ดอกไม้ไฟ หรือเหตุอื่น ๆ ที่ทําให้เกิดเพลิงไหม้ หรือทําให้เกิดอุบัติเหตุจนอาจเป็นอันตรายต่อผู้เข้าไปใช้บริการ
3. ชี้แจงประชาสัมพันธ์ให้ผู้ประกอบการสถานบริการและประชาชนได้ทราบถึงมาตรการควบคุมทางกฎหมายที่เกี่ยวข้องกับการจัดงานรื่นเริง หรืองานประเพณี เช่น การห้ามขายและห้ามบริโภคเครื่องดื่มแอลกอฮอล์ในสถานที่ที่กําหนด หรือห้ามขายเครื่องดื่มแอลกอฮอล์แก่บุคคลที่มีอายุต่ํากว่า 20 ปีบริบูรณ์ ซึ่งเป็นไปตามกฎหมายควบคุมเครื่องดื่มแอลกอฮอล์ หากฝ่าฝืนมีโทษทางอาญาทั้งจําคุกหรือปรับหรือทั้งจําทั้งปรับตามอัตราที่กฎหมายกําหนด
ในเรื่องของการดูแลความปลอดภัยของผู้เข้าไปใช้บริการโรงแรมหรือที่พักที่อยู่ในอํานาจหน้าที่ของกระทรวงมหาดไทย ได้กําชับให้ทุกพื้นที่ดูแลโรงแรมที่อยู่ในพื้นที่รับผิดชอบ โดยให้นายทะเบียนโรงแรมกําชับผู้ประกอบธุรกิจโรงแรมในพื้นที่ปฏิบัติตามกฎหมายอย่างเคร่งครัด และต้องจัดทําบัตรทะเบียนผู้พักให้ตรงตามจริง เพื่อป้องกันการก่ออาชญากรรมและการมั่วสุมในเขตโรงแรม
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยได้กําชับให้ทุกจังหวัดเร่งสร้างการรับรู้และความเข้าใจให้กับประชาชน สถานประกอบการ และสถานบริการในพื้นที่ให้ทราบและปฏิบัติตามมาตรการดังกล่าวข้างต้น เพื่อเป็นการป้องกันเหตุอาชญากรรมหรืออุบัติเหตุต่าง ๆ ที่อาจจะเกิดในช่วงวันหยุดต่อเนื่องตลอดช่วงเทศกาลสงกรานต์.
ครั้งที่ 44 / 2560
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมไทยนิยม ยั่งยืน  และ OTOP นวัตวิถี จังหวัดลำพูน
วันอังคารที่ 15 มกราคม 2562
รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมไทยนิยม ยั่งยืน  และ OTOP นวัตวิถี จังหวัดลําพูน
รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมไทยนิยม ยั่งยืน และ OTOP นวัตวิถี จังหวัดลําพูน
เมื่อวันที่ 14 ม.ค. 2562 เวลา 10.30 น. นายสุธี มากบุญ รัฐมนตรีช่วยว่าการกระทรวงมหาดไทย เดินทางไปลงพื้นที่ตรวจราชการจังหวัดลําพูน ณ บ้านป่าเส้า หมู่ที่ 9 ตําบลอุโมงค์ อําเภอเมืองลําพูน เพื่อตรวจเยี่ยมโครงการไทยนิยมยั่งยืน (โครงการหมู่บ้านละ 200,000 บาท) โครงการปรับปรุงระบบจ่ายน้ําประปาหมู่บ้าน บ้านเส้า และบ้านแม่สารบ้านตอง หมู่ที่ 4 ตําบลเวียงยอง อําเภอเมืองลําพูน เพื่อตรวจเยี่ยมโครงการ OTOP นวัตวิถีแม่สารบ้านตองโดยมี นายวรยุทธ์ นวรัตน์ รองผู้ว่าราชการจังหวัดลําพูน นายชัยนรงค์ วงศ์ใหญ่ หัวหน้าสํานักงานจังหวัดลําพูน
พร้อมด้วย นายประทีป การมิตรี นายอําเภอเมืองลําพูน ผู้บริหารองค์กรปกครองส่วนท้องถิ่น และชาวบ้านให้การต้อนรับ
นายสุธี มากบุญ กล่าวว่า การดําเนินการขับเคลื่อนการพัฒนาประเทศตามโครงการไทยนิยม ยั่งยืน
ทุกหน่วยงานภาครัฐจะต้องบูรณาการทํางานร่วมกันและสนับสนุนกลไกการปฏิบัติงานในพื้นที่ โดยได้มีข้อสั่งการให้หน่วยงานต่างๆ ในพื้นที่ดังนี้ 1) ขอให้สร้างความเข้าใจในการดําเนินงานตามนโยบายรัฐบาลและกระทรวงมหาดไทยให้ประชาชนในพื้นที่ได้รับทราบอย่างทั่วถึงและชัดเจน โดยไม่บิดเบือนข้อมูลข่าวสาร 2) ขอให้เร่งรัดการเบิกจ่าย
ตามโครงการชุมชนท่องเที่ยว OTOP นวัตวิถี และขอให้ตํารวจและชุมชนในพื้นที่ ช่วยดูแลความปลอดภัยและทรัพย์สินของนักท่องเที่ยว รวมถึงความสะอาดของแหล่งท่องเที่ยว 3) ขอให้หมู่บ้านขยายผลโครงการเน็ตประชารัฐ
ให้เกิดประโยชน์สูงสุด โดยเฉพาะการขายสินค้าทางช่องทางออนไลน์ และให้เยาวชนในพื้นที่ใช้ประโยชน์
เชิงสร้างสรรค์ 4) ขอให้ทุกหน่วยงานร่วมกันป้องกันและแก้ไขปัญหายาเสพติด เพื่อลดปัญหาทางด้านสังคมและคุณภาพชีวิต และ 5) ขอให้นําหลักความโปร่งใสมาบริหารจัดการกองทุนหมู่บ้านและชุมชนเมืองให้มีประสิทธิภาพ ทั้งนี้ ได้เน้นย้ําให้ทุกภาคส่วนจัดทําแผนปฏิบัติการให้สอดคล้องและเชื่อมโยงกับแผนยุทธศาสตร์ชาติ แผนพัฒนากลุ่มจังหวัด แผนจังหวัด รวมถึงแผนการจัดการขยะมูลฝอยบและแผนการป้องกันเเละลดอุบัติเหตุในพื้นที่ โดยเน้นการมีส่วนร่วมของประชาชน เพื่อให้เกิดผลสัมฤทธิ์ต่อพี่น้องประชาชนอย่างเเท้จริง
การดําเนินโครงการขับเคลื่อนการพัฒนาประเทศตามโครงการไทยนิยม ยั่งยืน บ้านป่าเสา หมู่ที่ 9 ตําบลอุโมงค์ ได้ดําเนินโครงการปรับปรุงระบบจ่ายน้ําประปาหมู่บ้าน เนื่องจากน้ําประปาที่ใช้อยู่มีตะกอนและกลิ่น
ที่ไม่เหมาะเเก่การอุปโภคเเละบริโภค ทําให้สิ้นเปลืองค่าใช้จ่ายในการปรับปรุงคุณภาพน้ํา ต่อมาภายหลังได้ดําเนินการปรับปรุงระบบจ่ายน้ําประปาหมู่บ้านทําให้ชาวบ้านกว่า 1,945 คน (514 ครัวเรือน) สามารถประหยัดค่าใช้จ่ายลดลงจากเดิมร้อยละ 50
สําหรับโครงการชุมชนท่องเที่ยว OTOP นวัตวิถีบ้านแม่สารบ้านตอง หมู่ที่ 4 ตําบลเวียงยอง อําเภอเมืองลําพูน ถือเป็นแหล่งท่องเที่ยวแอ่งเล็กที่น่าสนใจของจังหวัดลําพูน โดยนักท่องเที่ยวจะได้สัมผัสเสน่ห์ของวิถีวัฒนธรรม และมีผลิตภัณฑ์ที่มีจุดเด่นและสถานที่ท่องเที่ยวที่น่าสนใจ ได้แก่ วัดบ้านตอง กู่สิงห์ตอง ผลิตภัณฑ์ผ้าฝ้ายไหมยกดอก ผ้าฝ้ายยกดอก ผ้าทอยกดอก ปูนปั้น การแสดงฟ้อนรํา ฟ้อนดาบ และการฟ้อนเล็บ นอกจากนี้ ยังมีอาหารประจําท้องถิ่นอีกมากมาย เช่น หน่อปิ้ง พริกปิ้ง ป่มไข่ ขนมเกลือ ขนมฮีเต๊อะ ขนมจอก และน้ําพริกหอม เป็นต้น
รัฐบาลไทย-ข่าวทำเนียบรัฐบาล-กระทรวงกลาโหมชี้แจง ยังไม่มีแนวคิดจัดหาดาวเทียมเพื่อการทหารเป็นการเฉพาะ
วันอาทิตย์ที่ 10 มิถุนายน 2561
กระทรวงกลาโหมชี้แจง ยังไม่มีแนวคิดจัดหาดาวเทียมเพื่อการทหารเป็นการเฉพาะ
กห.แจง ยังไม่มีแนวคิดจัดหาดาวเทียมเพื่อการทหารเป็นการเฉพาะ ยกเว้นในกรณีที่รัฐบาลจะจัดซื้อดาวเทียมเพื่อกิจการอื่น ๆ โดย กห.จะแสวงประโยชน์ในการใช้งานเพื่อความมั่นคง ให้การใช้งานเกิดประโยชน์สูงสุดและคุ้มค่า
วันที่ 4 มิ.ย.61 พลโท คงชีพ ตันตระวาณิชย์ โฆษกกระทรวงกลาโหม ชี้แจงกรณีการดําเนินงานเกี่ยวกับโครงการดาวเทียม THEIA ตามที่ได้มีการเผยแพร่ข้อมูลผ่านสื่อสาธารณะว่า กระทรวงกลาโหมมีการเตรียมการจัดซื้อดาวเทียม THEIA มูลค่า 91,200 ล้านบาท ซึ่งดาวเทียมดังกล่าว เป็นดาวเทียมจารกรรมที่สามารถละเมิดสิทธิและเสรีภาพในการดําเนินชีวิต และความเป็นส่วนตัวของบุคคล นั้น กระทรวงกลาโหมขอชี้แจงดังนี้
กระทรวงกลาโหมยังไม่มีแนวความคิดการจัดหาดาวเทียมเพื่อการทหารเป็นการเฉพาะ ยกเว้นในกรณีที่รัฐบาลจะจัดซื้อดาวเทียมเพื่อกิจการอื่น ๆ กระทรวงกลาโหมจะแสวงประโยชน์ในการใช้งานเพื่อความมั่นคงด้วย เพื่อให้การใช้งานดังกล่าวเกิดประโยชน์อย่างสูงสุดและคุ้มค่า เช่นเดียวกับในปัจจุบัน ที่กระทรวงกลาโหม ใช้งานดาวเทียมหลักสองประเภทร่วมกับส่วนราชการอื่น ๆ และภาคเอกชน ได้แก่ ดาวเทียมสื่อสาร (ดาวเทียมไทยคม) และ ดาวเทียมสํารวจและถ่ายภาพ (ทีออส)
การดําเนินงานเกี่ยวกับดาวเทียมของกระทรวงกลาโหมในปัจจุบัน อยู่ในระหว่างขั้นตอนการศึกษา และการวิจัยพัฒนาร่วมกับหน่วยงานอื่น ๆ รวมทั้งการรับการถ่ายทอดเทคโนโลยี พร้อมทั้งสนับสนุนให้มีการยกระดับขีดความสามารถกําลังพลของกระทรวงกลาโหม จากระดับ User เป็นระดับ Operator เพื่อสร้างความมั่นใจว่าหน่วยงานทหารจะสามารถพึ่งพาตนเองได้ และสามารถปฏิบัติภารกิจได้อย่างต่อเนื่อง ทั้งในภาวะปกติและไม่ปกติ โดยมีเป้าหมายสําคัญ คือ สามารถใช้งานดาวเทียมได้อย่างเกิดประโยชน์สูงสุดในภาพรวมของประเทศ เช่น ในด้านความมั่นคง การเกษตร การช่วยเหลือบรรเทาภัยพิบัติ การดูแลรักษาทรัพยากรธรรมชาติและสิ่งแวดล้อม เป็นต้น
ดังนั้น จึงขอให้ประชาชน มีความมั่นใจว่า กระทรวงกลาโหม มีแนวคิดการใช้งานดาวเทียมร่วมกับหน่วยงานอื่น โดยมุ่งเน้นเฉพาะการยกระดับขีดความสามารถกําลังพลให้ปฏิบัติภารกิจได้อย่างต่อเนื่องทั้งในภาวะปกติและไม่ปกติ เพื่อให้เกิดความคุ้มค่าและประโยชน์สูงสุดต่อประเทศชาติ
----------------------
รัฐบาลไทย-ข่าวทำเนียบรัฐบาล-นายกฯ ให้กำลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
วันพฤหัสบดีที่ 26 มีนาคม 2563
นายกฯ ให้กําลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
นายกฯ ให้กําลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
วันที่ 26 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ให้กําลังใจเจ้าหน้าที่ทุกส่วน ทั้งหมอ พยาบาล เจ้าหน้าที่สาธารณสุข ท้องถิ่น ฝ่ายปกครอง และฝ่ายความมั่นคง ที่เริ่มปฏิบัติตามข้อกําหนดของประกาศสถานการณ์ฉุกเฉินวันแรกในวันนี้ และต้องทํางานใกล้ชิดกับประชาชน ขอให้ระมัดระวังตัวเองให้ปลอดภัย มีความอดทน เสียสละ และให้อภัย พร้อมทั้งสั่งการผู้มีอํานาจหน้าที่ให้ดําเนินการ และขอความร่วมมือประชาชน 10 ข้อ ดังนี้
1. ให้ประชาชนงดหรือชะลอการเดินทางไปต่างจังหวัด หากมีความจําเป็นให้ปฏิบัติตามมาตรการควบคุมโรค เช่น กักตัวเอง 14 วัน
2. ให้ประชาชนใช้แอปพลิเคชันที่ทางราชการกําหนด สําหรับผู้ที่เดินทางกลับภูมิลําเนา เพื่อติดตามป้องกันควบคุมโรค
3. ให้ประชาชนร่วมมือกับเจ้าหน้าที่ในพื้นที่ เพื่อประโยชน์ของตัวเองและครอบครัว
4. ให้ประชาชนยึดหลักเว้นระยะห่างทางสังคม (Social distancing) อยู่ห่างกันอย่างน้อย 1-2 เมตร และปฏิบัติตามคําแนะนําของแพทย์
5. ให้ประชาชนดูแลตัวเอง สวมหน้ากากอนามัย ไม่มั่วสุม
6. ให้เจ้าหน้าที่จัดหาอุปกรณ์ทางการแพทย์ ยา เวชภัณฑ์ และสถานที่ให้เพียงพอกับผู้ป่วย
7. ให้เจ้าหน้าที่ควบคุมราคาสินค้า ไม่ให้ผู้บริโภคเดือดร้อน เช่น ราคาไข่ไก่ ฯลฯ
8. ให้เจ้าหน้าที่แก้ไขกฎระเบียบการจัดซื้อ และลดภาษีการนําเข้าอุปกรณ์ทางการแพทย์
9. ให้เจ้าหน้าที่เร่งประสานความร่วมมือกับต่างประเทศ เพื่อแก้ไขปัญหาร่วมกัน
10. ให้เจ้าหน้าที่ดูแลช่วยเหลือคนไทยในต่างประเทศ และชาวต่างชาติในไทยที่มีใบอนุญาตให้ทํางาน
สําหรับการติดตามตัวผู้ที่เดินทางกลับภูมิลําเนาในต่างจังหวัดนั้น รัฐบาลได้ต่อยอดใช้ประโยชน์จากแอปพลิเคชัน AOT Airports ที่ใช้ติดตามตัวคนไทยที่เดินทางเข้าประเทศ โดยได้ปรับปรุงให้ใช้งานสะดวกขึ้น เพื่อให้แต่ละจังหวัดส่งเจ้าหน้าที่ไปพบกับคนกลุ่มเสี่ยง และให้ดาวน์โหลดแอปพลิเคชันดังกล่าว โดยระบุสถานที่กักกันตัวเอง กักตัวเอง 14 วัน และทุกวันต้องรายงานตัวผ่านระบบ เพื่อให้เจ้าหน้าที่ตรวจสอบสัญลักษณ์สีต่าง ๆ ว่ายังคงกักกันตัวและปลอดภัยหรือไม่ และหากผู้ใช้ออกจากสถานที่กักกันเกิน 50 เมตร ไม่รายงานตัว หรือปิดแอป เจ้าหน้าที่จะทราบข้อมูล และลงไปตามหาตัวในพื้นที่ได้ทันที ซึ่งขณะนี้ได้เริ่มนําร่องใช้งานแล้วที่ จ.บุรีรัมย์
นอกจากนี้ ยังสามารถนําไปประยุกต์ให้เจ้าหน้าที่ฝ่ายความมั่นคงและฝ่ายปกครองที่ประจําจุดตรวจคัดกรองการเดินทางข้ามจังหวัด ใช้ในการตรวจสอบว่าบุคคลกลุ่มเสี่ยงได้รายงานตัวและกักกันตัวเองครบ 14 วันแล้ว ตามมาตรฐานการควบคุมโรคแล้วหรือไม่ได้อีกด้วย
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ร่วมทำบุญตักบาตร เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันพุธที่ 5 ธันวาคม 2561
รัฐมนตรี ก.อุตฯ ร่วมทําบุญตักบาตร เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
รัฐมนตรี ก.อุตฯ ร่วมทําบุญตักบาตร เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันนี้ (5 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมภริยา นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมภริยา นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม นายอภิจิณ โชติกเสถียร นายสุรพล ชามาตย์ รองปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมทําบุญตักบาตร เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 โดยมีพล.อ.ประยุทธ์ จันทร์โอชา นายกรัฐมนตรี เป็นประธาน ณ ท้องสนามหลวง
รัฐบาลไทย-ข่าวทำเนียบรัฐบาล-พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19
วันพฤหัสบดีที่ 2 เมษายน 2563
พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19
พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19
วันนี้ (2 เม.ย. 63) เวลา 16.00 น. ที่ห้องประชุม ชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมหารือแนวทางมาตรการในการแก้ไขปัญหาผู้ที่ได้รับผลกระทบทางสังคมที่เกิดขึ้นจากการแพร่ระบาดของเชื้อไวรัสโคโรนา 2019 (COVID-19) โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ พร้อมด้วยคณะผู้บริหารกระทรวง พม. และผู้แทนจากหน่วยงานภาคเอกชน อาทิ บริษัท ปตท.จํากัด (มหาชน) บริษัท ปูนซิเมนต์ไทย จํากัด (มหาชน) และ NGO อาทิ มูลนิธิกระจกเงา มูลนิธินวัตกรรมทางสังคมเข้าร่วมประชุม ว่า ที่ประชุมได้หารือในเรื่องของความร่วมมือในมาตรการการป้องกันการแพร่ระบาดของเชื้อไวรัส โควิด-19 พร้อมกับรับฟังข้อเสนอแนะจากภาคธุรกิจและภาคสังคม ซึ่งสถานการณ์ดังกล่าว จะผ่านพ้นไปได้ เมื่อทุกภาคส่วน ต้องช่วยกันป้องกันการแพร่ระบาด แต่รูปแบบการใช้ชีวิตจะมีการเปลี่ยนแปลงไป ทั้งนี้ ภาคเอกชนและภาครัฐต้องทํางานคู่ขนานกันไป เพื่อเตรียมความพร้อมหลังจากสถานการณ์ดีขึ้น
นายจุติ กล่าวต่อไปว่า กระทรวง พม. ได้ดําเนินมาตรการเพื่อรองรับประชาชนกลุ่มเป้าหมายทั้งที่อยู่ในและนอกสถานสงเคราะห์ อาทิ การกําชับให้เจ้าหน้าที่และกลุ่มเป้าหมายปฏิบัติตามแนวทางมาตรฐานของกระทรวงสาธารณสุขอย่างเคร่งครัด กําหนดมาตรการห้ามเยี่ยมและเลี้ยงอาหาร รวมทั้งงดทํากิจกรรมต่างๆ กับเด็ก คนพิการ และผู้สูงอายุในสถานสงเคราะห์เพื่อป้องกันการแพร่ระบาดของเชื้อไวรัสโควิด-19 การจัดสถานที่พักแก่คนไร้บ้าน คนไร้ที่พึ่ง และคนตกงาน เป็นต้น ทั้งนี้ การให้ความช่วยเหลือขึ้นอยู่กับบริบทในพื้นที่ อีกทั้งมีแนวทางดําเนินการร่วมกับภาคเอกชน เช่น การจัดส่งสินค้าเกษตรหรืออาหารไปยังผู้ประสบปัญหาในแต่ละจังหวัด เป็นต้น
นายจุติ กล่าวเพิ่มเติมว่า การประชุมครั้งนี้ ภาคเอกชนได้เสนอให้มีการนําเทคโนโลยีมาใช้ให้มากขึ้น รวมถึงการสร้างความเข้าใจแก่ประชาชน เกี่ยวกับการได้รับการรักษาและเกิดภูมิต้านทานเชื้อไวรัสโควิด -19 เพื่อให้เป็นสื่อกลางในการให้ความรู้แก่ชุมชน นอกจากนี้ มีการจัดสถานที่เพื่อแยกกักตัวหลังจากที่รักษาอาการป่วยเสร็จสิ้นแล้ว โดยใช้นวัตกรรม Camp Isolation และห้องน้ําเคลื่อนที่ เพื่อลดความเครียดในการกักตัวในสถานที่แบบปิด และหลังจากการรักษาหายแล้ว คนเหล่านี้จะสามารถกลับไปอยู่กับสังคมได้อย่างปกติ
รัฐบาลไทย-ข่าวทำเนียบรัฐบาล-เพิ่มสิทธิประโยชน์สงเคราะห์บุตร ให้ผู้ประกันตน
วันพุธที่ 13 มิถุนายน 2561
เพิ่มสิทธิประโยชน์สงเคราะห์บุตร ให้ผู้ประกันตน
เพิ่มเงินสงเคราะห์บุตรจาก 400 บาท เป็น 600 บาทต่อเดือนต่อบุตร 1 คน
วันที่ 8 มิ.ย. 2561
เพิ่มสิทธิประโยชน์สงเคราะห์บุตร ให้ผู้ประกันตน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มสิทธิประโยชน์ให้กับผู้ประกันตนในระบบประกันสังคม โดยเพิ่มเงินสงเคราะห์บุตรจาก 400 บาท เป็น 600 บาทต่อเดือนต่อบุตร 1 คน และให้มีผลย้อนหลังตั้งแต่วันที่ 1 ม.ค. 61 นอกจากนี้ ยังได้เพิ่มจํานวนบุตรที่มีอายุไม่เกิน 6 ปี ให้ได้รับการสงเคราะห์จากเดิม 2 คน เป็น 3 คน โดยให้มีผลย้อนหลังตั้งแต่วันที่ 20 ต.ค.58 เป็นต้นมา ทั้งนี้ เพื่อช่วยแบ่งเบาภาระค่าใช้จ่ายในการเลี้ยงดูบุตรของลูกจ้างแรงงานที่มีรายได้น้อยให้สอดคล้องกับสภาวะเศรษฐกิจและสังคม ซึ่งรัฐบาลคาดว่าจะมีผู้ประกันตนได้รับประโยชน์กว่า 1,200,000 คน ครอบคลุมเด็กแรกเกิดจนถึง 6 ปี กว่า 1,300,000 คน สําหรับผู้ที่ต้องการข้อมูลเพิ่มเติมสอบถามได้ที่สายด่วน 1506 ตลอด 24 ชั่วโมง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีซาบซึ้งนักแสดงต่างประเทศร่วมแสดงอาลัยน้อมถวายพระบาทสมเด็จพระปรมินทรมหาภูมิพลอดุลยเดช
วันอังคารที่ 1 พฤศจิกายน 2559
นายกรัฐมนตรีซาบซึ้งนักแสดงต่างประเทศร่วมแสดงอาลัยน้อมถวายพระบาทสมเด็จพระปรมินทรมหาภูมิพลอดุลยเดช
นายสตีเวน ซีกัล นักแสดงและผู้ผลิตภาพยนตร์ พร้อมคณะ เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล
วันนี้ (25 ต.ค. 59) เวลา 09.00 น. นายสตีเวน ซีกัล นักแสดงและผู้ผลิตภาพยนตร์ พร้อมด้วยดร.มาลี อุทัยเฉลิม ประธานที่ปรึกษาสมาคมอุตสาหกรรมถ่ายแบบและผู้ประกอบการไทย และคุณเอ็ดเวิร์ด กิตติ ประธานแฟชั่นทีวีประเทศไทย เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล ภายหลังเสร็จสิ้นการหารือ พลโทวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีได้กล่าวต้อนรับนายสตีเวน ซีกัล ที่เดินทางมาเยือนไทยบ่อยครั้งเพราะประทับใจความสวยงามของประเทศไทยและชื่นชมวัฒนธรรมประเพณีอันดีงามคนไทย ซึ่งนายสตีเวน ซีกัลกล่าวว่า ตนเองรู้สึกผูกพันกับประเทศหลายประการส่วนตัวยังเป็นชาวพุทธ และนับถือศาสนาพุทธมากว่า 40 ปี การมาเยือนไทยครั้งนี้ มุ่งหวังจะเป็นประโยชน์กับประเทศไทยทั้งการเผยแพร่การท่องเที่ยวและวัฒนธรรมไทย รวมทั้งการมีส่วนร่วมในการส่งเสริมอุตสาหกรรมภาพยนตร์ไทย และสถานที่ถ่ายทําในไทยให้เป็นที่รู้จักแพร่หลายมากยิ่งขึ้นด้วย โอกาสนี้ นายกรัฐมนตรีจะมอบหมายกระทรวงวัฒนธรรมและกระทรวงการท่องเที่ยวและกีฬาหารือถึงความร่วมมือด้านภาพยนตร์ต่อไป
ในการนี้ นายสตีเวน ซีกัล กล่าวยกย่องพระบาทสมเด็จพระปรมินทรมหาภูมิพลอดุลยเดช ทรงเป็นพระมหากษัตริย์ผู้ยิ่งใหญ่ที่ทั่วโลกต่างชื่นชม และพระปรีชาสามารถเป็นที่ประจักษ์แก่คนไทยและต่างประเทศ จึงขอแสดงความเสียใจต่อประชาชนชาวไทยในความสูญเสียครั้งยิ่งใหญ่ ในการสวรรคตของพระบาทสมเด็จพระปรมินทรมหาภูมิพลอดุลยเดช
ในช่วงท้ายหลังเสร็จสิ้นการสนทนา นายสตีเวน ซีกัล ได้ลงนามแสดงความอาลัยแด่พระบาทสมเด็จพระปรมินทรมหาภูมิพลอดุลยเดชด้วย
***************
รัฐบาลไทย-ข่าวทำเนียบรัฐบาล-กสร. กำชับเจ้าหน้าที่ เข้มตรวจแรงงาน ศูนย์ PIPO พร้อมสร้างความเข้าใจกฎหมาย
วันจันทร์ที่ 9 เมษายน 2561
กสร. กําชับเจ้าหน้าที่ เข้มตรวจแรงงาน ศูนย์ PIPO พร้อมสร้างความเข้าใจกฎหมาย
กสร. กําชับพนักงานตรวจแรงงานประจําศูนย์ PIPO 22 จังหวัดชายฝั่งทะเล ปฏิบัติตามแนวปฏิบัติการตรวจแรงงานอย่างเคร่งครัด เน้น 3 ประเด็นสําคัญ ตรวจเอกสารเรือทุกลํา สัมภาษณ์นายจ้างลูกจ้าง และตรวจในเรือ พร้อมสร้างความเข้าใจกฎหมายนายจ้าง ลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงานได้จัดส่งพนักงานตรวจแรงงานไปประจํา ณ ศูนย์การแจ้งเรือเข้าออก (Port in – Port out) หรือ PIPO ซึ่งตั้งอยู่ใน 22 จังหวัดชายฝั่งทะเล รวม 85 ศูนย์ ร่วมกับหน่วยงานอื่น ๆ ที่เกี่ยวข้อง เพื่อร่วมกันแก้ไขปัญหาการค้ามนุษย์ด้านแรงงานในกิจการประมงทะเล ทั้งนี้ เพื่อเป็นการเพิ่มประสิทธิภาพการคุ้มครองแรงงานให้ได้รับสิทธิตามกฎหมายและเป็นไปตามหลักสิทธิมนุษยชน รวมไปถึงให้พนักงานตรวจแรงงานที่ประจําศูนย์ PIPO ทั้ง 85 ศูนย์ สามารถปฏิบัติงานได้ถูกต้องตามกฎหมาย เป็นไปในทิศทางเดียวกันและมีประสิทธิภาพสูงสุด จึงได้กําชับให้ปฏิบัติตามแนวปฏิบัติการตรวจแรงงานในกิจการประมงทะเล และต่อเนื่องประมงอย่างเคร่งครัด โดยมุ่งเน้นประเด็น 3 สําคัญคือ ต้องตรวจเอกสารประจําเรือทุกลํา อาทิ สัญญาจ้าง ทะเบียนลูกจ้าง หลักฐานการจ่ายค่าจ้าง เป็นต้น, การสัมภาษณ์นายจ้าง ลูกจ้าง จะต้องแยกสัมภาษณ์เพื่อให้ได้ข้อมูลที่แท้จริง รวมทั้งตรวจสภาพความเป็นอยู่ในเรือด้วยว่ามีอุปกรณ์ป้องกันส่วนบุคคล อาหาร น้ํา ยารักษาโรคเพียงพอหรือไม่ นอกจากนี้ ยังได้เน้นย้ําให้สังเกตรูปลักษณ์ของแรงงานด้วยหากสงสัยว่าอาจเป็นแรงงานเด็กให้ส่งตรวจมวลกระดูกทันที
อธิบดีกสร. กล่าวต่อไปว่า นอกจากการตรวจคุ้มครองแรงงานแล้ว กสร. ยังได้กําชับให้พนักงานตรวจแรงงานประชาสัมพันธ์ สร้างความรู้ความเข้าใจเกี่ยวกับกฎหมายแรงงานให้กับนายจ้าง ลูกจ้างในกิจการประมงทะเลด้วย เพื่อให้กลุ่มคนเหล่านี้ได้เข้าใจในหลักการที่ถูกต้อง รวมถึงเจตนารมณ์ของกฎหมาย และปฏิบัติตามให้สอดคล้องกับกฎหมาย เป็นเรือประมงที่มีการใช้แรงงานที่ถูกต้อง เพื่อให้ประเทศไทยปลอดปัญหาการค้ามนุษย์ด้านแรงงานได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรีระบุการจัดระเบียบการค้าขาย เพื่อต้องการให้ทุกคนเข้าถึงการใช้ประโยชน์ ขออย่าเรียกร้องเพื่อประโยชน์ส่วนตัว
วันจันทร์ที่ 26 พฤศจิกายน 2561
นายกรัฐมนตรีระบุการจัดระเบียบการค้าขาย เพื่อต้องการให้ทุกคนเข้าถึงการใช้ประโยชน์ ขออย่าเรียกร้องเพื่อประโยชน์ส่วนตัว
นายกรัฐมนตรีระบุการจัดระเบียบการค้าขาย เพื่อต้องการให้ทุกคนเข้าถึงการใช้ประโยชน์ ขออย่าเรียกร้องเพื่อประโยชน์ส่วนตัว
วันนี้ (26 พฤศจิกายน 2561) เวลา 14.34 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการจัดระเบียบการค้าขายว่า สิ่งที่รัฐบาลทําลงไป เพื่อต้องการให้ทุกคนเข้าถึงการใช้ประโยชน์จากถนน ทางเดินเท้า โดยได้สั่งการให้กรุงเทพมหานคร และกระทรวงมหาดไทย รวมถึงหน่วยงานที่เกี่ยวข้องทั้งหมดแก้ไขปัญหาไม่ว่าจะเป็นการจัดระเบียบชายหาด การจัดระเบียบในชุมชนเมือง เป็นต้น ขอให้แยกแยะ และอย่าเรียกร้องเพื่อประโยชน์ส่วนตน เพราะจะทําให้ปัญหากลับมาเหมือนเดิม และไม่ต้องการให้ประชาชนรับฟังคําชี้แจงที่บิดเบือนในพื้นที่
-------------------------------------
รัฐบาลไทย-ข่าวทำเนียบรัฐบาล-นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานเปิดการประชุมเชิงปฏิบัติการเฝ้าระวังมรดกภูมิปัญญาทางวัฒนธรรม
วันจันทร์ที่ 27 มีนาคม 2560
นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานเปิดการประชุมเชิงปฏิบัติการเฝ้าระวังมรดกภูมิปัญญาทางวัฒนธรรม
เปิดการประชุมเชิงปฏิบัติการเฝ้าระวังมรดกภูมิปัญญาทางวัฒนธรรม
เมื่อวันที่ ๒๗ มกราคม ๒๕๖๐ เวลา ๐๙.๓๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานเปิดการประชุมเชิงปฏิบัติการเฝ้าระวังมรดกภูมิปัญญาทางวัฒนธรรม พร้อมบรรยายพิเศษ โดยมี นายมนัส ขันใส ปลัดจังหวัดเชียงใหม่ นายติรวัฒน์ สุจริตกุล ประธานสภาวัฒนธรรมจังหวัดเชียงใหม่ นางสิรินชญา กันธิยะ ผู้ตรวจราชการกระทรวงวัฒนธรรม และกลุ่มพลังเครือข่ายทางวัฒนธรรมจังหวัดเชียงใหม่เข้าร่วมการประชุม ณ โรงแรมเชียงใหม่ภูคํา จังหวัดเชียงใหม่
รัฐบาลไทย-ข่าวทำเนียบรัฐบาล-รมว.กก. ปล่อยแถวแสดงความเชื่อมั่นในเทศกาลตรุษจีนและเทศกาลวาเลนไทน์ ประจำปี 2562
วันศุกร์ที่ 15 กุมภาพันธ์ 2562
รมว.กก. ปล่อยแถวแสดงความเชื่อมั่นในเทศกาลตรุษจีนและเทศกาลวาเลนไทน์ ประจําปี 2562
นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีปล่อยแถวแสดงความเชื่อมั่นในเทศกาลตรุษจีนและเทศกาลวาเลนไทน์ ประจําปี 2562 ณ วงเวียนโอเดียน ถนนเยาวราช เขตสัมพันธวงศ์ เพื่อการพัฒนาเศรษฐกิจการท่องเที่ยวอย่างยั่
วันที่ 31 มกราคม พ.ศ.2562นายวีระศักดิ์ โควสุรัตน์รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีปล่อยแถวแสดงความเชื่อมั่นในเทศกาลตรุษจีนและเทศกาลวาเลนไทน์ ประจําปี 2562 ณ วงเวียนโอเดียน ถนนเยาวราช เขตสัมพันธวงศ์ เพื่อการพัฒนาเศรษฐกิจการท่องเที่ยวอย่างยั่งยืน พร้อมมอบนโยบายในด้านการดูแลรักษาความปลอดภัยให้กับนักท่องเที่ยวเพื่อเป็นขวัญกําลังใจให้กับเจ้าหน้าที่ผู้ปฏิบัติงาน และในการนี้ตัวแทนจากสถานทูตในประเทศกลุ่มอาเซียนรวมทั้งตัวแทนหัวหน้าส่วนราชการที่เกี่ยวข้องกับอุตสาหกรรมการท่องเที่ยว หน่วยงานรักษาความปลอดภัย ตัวแทนการท่องเที่ยวภาคเอกชนที่เข้าร่วมงานดังกล่าว ได้เข้าร่วมโครงการดังกล่าวด้วย ทั้งนี้เพื่อสร้างภาพลักษณ์ความเป็นมิตรของคนไทยที่เป็นเจ้าของประเทศซึ่งเป็นเอกลักษณ์ของคนไทยที่มีใจโอบอ้อมอารี ช่วยเหลือและเอื้อเฟื้อของเจ้าหน้าที่ไทยที่ปฏิบัติหน้าที่อย่างมืออาชีพซึ่งจะทําให้นักท่องเที่ยวรู้สึกปลอดภัยและมีความประทับใจในการเดินทางมาท่องเที่ยวในประเทศไทย
สําหรับในช่วงเทศกาลตรุษจีนและเทศกาลวาเลนไทน์ของทุกๆ ปี จะมีนักท่องเที่ยวเดินทางเข้ามายังประเทศไทยเป็นจํานวนมากโดยเฉพาะอย่างยิ่งนักท่องเที่ยวชาวจีนเข้ามาท่องเที่ยวประเทศไทยเพื่อการพักผ่อนและจับจ่ายซื้อสิ่งของเพราะเป็นวันหยุดยาวซึ่งถือว่าเป็นช่วงเทศกาลปีใหม่ของชาวจีนที่อาศัยทั่วโลก กองบัญชาการตํารวจท่องเที่ยวนําโดย พล.ต.ท.ธีรพล คุปตานนท์ ผู้บัญชาการตํารวจท่องเที่ยว และ พล.ต.ท.สุรเชษฐ์ หักพาล ผู้บัญชาการสํานักงานตรวจคนเข้าเมือง ได้ตระหนักถึงความสําคัญในการให้ความปลอดภัยและบริการแก่นักท่องเที่ยวได้อย่างทั่วถึง จึงได้จัดพิธีปล่อยแถวแสดงกําลังสร้างความเชื่อมั่นในเทศกาลตรุษจีนและเทศกาลวาเลนไทน์ ปี2562ณ วงเวียนโอเดียน ถนนเยาวราช เขตสัมพันธวงศ์ ซึ่งเป็นสถานที่ท่องเที่ยวยอดนิยมของชาวไทยเชื้อสายจีนและนักท่องเที่ยวต่างชาติเพื่อการพัฒนาเศรษฐกิจการท่องเที่ยวอย่างยั่งยืน โดยได้บูรณาการร่วมกับหน่วยงานที่เกี่ยวข้อง โดยมีกองบัญชาการตํารวจนครบาล,กองบัญชาการปราบปรามยาเสพติด,สํานักงานตรวจคนเข้าเมือง,กระทรวงการท่องเที่ยวและกีฬา,กรมการปกครอง,กรุงเทพมหานคร และหน่วยงานที่เกี่ยวข้องระดมกําลังเพื่ออํานวยความสะดวกและรักษาความปลอยภัยให้แก่นักท่องเที่ยวทั้งชาวไทยและชาวต่างประเทศ ที่เดินทางเข้ามาท่องเที่ยวในประเทศไทยในช่วงเทศกาลนี้ โดยได้จัดกําลังเจ้าหน้าที่ จํานวนกว่า1,000นาย ร่วมกับอาสาสมัครช่วยเหลือนักท่องเที่ยว ออกปฏิบัติการตามแหล่งท่องเที่ยวที่สําคัญพร้อมมาตรการให้ความปลอดภัยอย่างเข้มงวด เพื่อให้การเฉลิมฉลองเทศกาลตรุษจีนและเทศการวาเลนไทน์ของนักท่องเที่ยวเป็นไปอย่างมีความสุข สนุกสนานและปลอดภัย
ตามที่อุตสาหกรรมการท่องเที่ยวเป็นปัจจัยที่สร้างรายได้สําคัญให้กับประเทศ กองบัญชาการตํารวจท่องเที่ยวจึงตระหนักถึงความสําคัญในการสนับสนุนการท่องเที่ยวเพื่อการพัฒนาเศรษฐกิจการท่องเที่ยวอย่างยั่งยืนทั้งนี้ทั้งภาคเอกชนและภาครัฐบาลมีบทบาทสําคัญในการพัฒนาเศรษฐกิจการท่องเที่ยวและส่งเสริมการท่องเที่ยวภายในประเทศผ่านทางประเพณีและวัฒนธรรม สอดคล้องกับนโยบายรัฐบาล ที่ประกาศอย่างยิ่งใหญ่ให้ปี 2561 เป็นปี “ท่องเที่ยววิถีไทย เก๋ไก๋อย่างยั่งยืน”